**Točka \_\_\_.**

**Prijedlog**

**Programa utroška sredstava naknade za zadržavanje nezakonito izgrađenih zgrada u prostoru za 2024. godinu**



**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA JELENJE**

**Općinski načelnik**

KLASA:

URBROJ:

Dražice,

**Općinsko vijeće Općine Jelenje**

**n/r predsjednice Izabele Nemaz**

Na temelju članka 46. stavka 1. točke 1. Statuta Općine Jelenje („Službene novine Općine Jelenje“ broj 59/23) i članka 69. stavak 2. Poslovnika o radu Općinskog vijeća Općine Jelenje („Službene novine Općine Jelenje“ broj 59/23) podnosim Općinskom vijeću Općine Jelenje na razmatranje i usvajanje **prijedlog Programa utroška sredstava naknade za zadržavanje nezakonito izgrađenih zgrada u prostoru za 2024.** **godinu.**

OPĆINSKI NAČELNIK

OPĆINE JELENJE

Robert Marčelja, bacc. oec.

PREDMET:

Program utroška sredstava naknade za zadržavanje nezakonito izgrađenih zgrada u prostoru za 2024. godinu

PRAVNA OSNOVA:

Zakon o postupanju s nezakonito izgrađenim zgradama ("Narodne novine" broj 86/12, 143/13, 65/17 i 14/19)

Zakon o proračunu („Narodne novine“ broj 144/21)

Pravilnik o proračunskim klasifikacijama („Narodne novine“ broj 26/10, 120/13, 1/20)

PREDLAGATELJ: Općinski načelnik

IZVJESTITELJ: Pročelnica Jedinstvenog upravnog odjela

OBRAZLOŽENJE:

Sukladno članku 4. Zakona o proračunu program je skup neovisnih, usko povezanih aktivnosti i projekata usmjerenih ispunjenju zajedničkog cilja. Program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. Sukladno članku 7. Zakona o proračunu, prihodi i primici koriste se za financiranje aktivnosti i projekata odnosno programa u visini utvrđenoj proračunom odnosno financijskim planom osim namjenskih prihoda i primitaka iz članka 52. Zakona o proračunu i vlastitih prihoda iz članka 54. Zakona o proračunu, koji se mogu koristiti do visine uplaćenih odnosno prenesenih sredstava.

Sukladno članku 6. Pravilnika o proračunskim klasifikacijama razdjel utvrđuje programe i zajedničke aktivnosti i projekte za proračunske korisnike iz svoje nadležnosti, grupira ih u programe, a zatim programe, aktivnosti i projekte prijavljuje Ministarstvu financija odnosno upravnom tijelu za financije jedinice lokalne i područne (regionalne) samouprave te o utvrđenoj programskoj klasifikaciji obavještava proračunske korisnike iz svoje nadležnosti.

Člankom 31. Zakona o postupanju sa za nezakonito izgrađenim zgradama („Narodne novine“ broj: 86/12, 143/13, 65/17 i 14/19) određeno je da je trideset posto sredstva naknade za zadržavanje nezakonito izgrađenih zgrada u prostoru prihod proračuna jedinice lokalne, odnosno područne (regionalne) samouprave čije upravno tijelo donosi rješenje o izvedenom stanju, a koristi se namjenski za rad tih upravnih tijela, da je trideset posto sredstava naknade prihod državnog proračuna Republike Hrvatske kada rješenje o izvedenom stanju donosi Agencija za ozakonjenje nezakonito izgrađenih zgrada, dok je trideset posto sredstva naknade prihod proračuna jedinice lokalne samouprave na čijem se području nezakonito izgrađena zgrada nalazi, a koristi se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave. Četrdeset posto sredstva naknade prihod su državnog proračuna Republike Hrvatske, a koriste se namjenski za provedbu istog Zakona, uklanjanje zgrada izgrađenih bez akta za građenje, za uspostavu i održavanje informacijskog sustava izdavanja akata za provedbu dokumenata prostornog uređenja, građenje i uporabu građevina te za uspostavu i održavanje katastra nekretnina.

 Na temelju članka 31. stavka 1. i 3. Zakona o postupanju s nezakonito izgrađenim zgradama („Narodne novine“ broj 86/12, 143/13, 65/17 i 14/19), i članka 33. stavak 1. točka 23. Statuta Općine Jelenje („Službene novine Općine Jelenje“ broj 59/23, Općinsko vijeće Općine Jelenje na 17. sjednici održanoj dana 21. prosinca 2023. donosi

**ODLUKU**

**o usvajanju Programa utroška sredstava naknade za zadržavanje nezakonito izgrađenih zgrada u prostoru Općine Jelenje za 2024. godinu**

**Članak 1.**

Ovim Programom utvrđuje se namjensko korištenje ostvarenih sredstava naknade koja se naplaćuje u postupcima ozakonjenja nezakonito izgrađenih zgrada na području Općine Jelenje. Sredstva naknade koriste se namjenski za izradu prostornih planova kojima se propisuju uvjeti i kriteriji za sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih naselja.

**Članak 2.**

Sredstva naknade za zadržavanje nezakonito izgrađene zgrade u prostoru planirana su u iznosu od 2.000,00 eura te planirani višak prihoda u iznosu od 8.000,00 eura što ukupno čini 10.000,00 eura.

Planirani iznos iz stavka 1. ovog članka utrošiti će se namjenski za izradu izmjene i dopune Detaljnog plana uređenja zone poslovne namjene K11 i zone Jelenski vrh“

**Članak 3.**

Nominalni iznos sredstava naknade u proračunskoj godini ovisi o broju i vrsti riješenih zahtjeva za ozakonjenje nezakonito izgrađenih zgrada na području Općine Jelenje.

**Članak 4.**

Ovaj Program stupa na snagu osmog dana od dana objave u „Službenim novinama Općine Jelenje“, a primjenjivat će se od 1. siječnja 2024. godine

KLASA:

URBROJ:

Dražice,

OPĆINSKO VIJEĆE OPĆINE JELENJE

 PREDSJEDNICA

 Izabela Nemaz